RS วิ่งแรง 5% นิวไฮรอบ 3 ปี รับเปิดตัวผลิตภัณฑ์ “กัญชง” พรุ่งนี้
RS วิ่งแรง 5% นิวไฮรอบ 3 ปี รับเปิดตัวผลิตภัณฑ์ “กัญชง” พรุ่งนี้
31 มี.ค. 2564

ผู้สื่อข่าวรายงานว่า วันนี้ (31 มี.ค.64) ราคาหุ้น บริษัท อาร์เอส จำกัด (มหาชน) หรือ RS ณ เวลา 10.40 น. อยู่ที่ระดับ 29.50 บาท บวกไป 2 บาท หรือขึ้นไป 7.27% สูงสุดที่ระดับ 29.50 บาท ต่ำสุดที่ระดับ 27.50 บาท ด้วยมูลค่าการซื้อขาย 627.89 ล้านบาท โดยราคาหุ้นปรับตัวเพิ่ขึ้นทำจุดสูงสุดอีกครั้งในรอบเกือบ 3 ปี นับตั้งแต่ราคาปิดที่ระดับ 30 บาท เมื่อวันที่ 3 เม.ย.2561

นายมงคล พ่วงเภตรา ผู้ช่วยกรรมผู้จัดการ ฝ่ายกลยุทธ์การลงทุนหลักทรัพย์ บล.เคทีบีเอสที กล่าวว่า ราคาหุ้น RS ปรับตัวขึ้นเช้านี้ด้วยวอลุ่มเทรดที่เข้ามาอย่างคึกคัก คาดว่าจะเป็นการเข้ามาเล่นเก็งกำไรของนักลงทุน หลังจากที่มี Open house ในการเปิดตัวผลิตภัณฑ์ที่เกี่ยวข้องกับกัญชง-กัญชาในวันพรุ่งนี้
ทั้งนี้ ฝ่ายวิจัยยังแนะนำ “ซื้อ” หุ้น RS ด้วยราคาเป้าหมาย 31 บาท/หุ้น จากมุมมอง Outlook ในการทำธุรกิจที่มีลักษณะของการลงทุนไปเรื่อย ๆ ตามกระแส และส่วนใหญ่ RS ทำอะไรจะประสบความสำเร็จทำให้คนเชื่อถือ ซึ่งผลิตภัณฑ์ที่เกี่ยวข้องกับกัญชงก็เป็นอีกอย่างที่คนสนใจกัน ส่วนผลกำไรของ RS ยังไม่ได้เติบโตกระโดดแต่อย่างใด